mau dudu macan Dudu sardulo, dudu sima Amung tikus kang keplayu kecirit keprungu swarane manuk tunggak Citcitcuit………..citcitcuit………..crit…..crit….! Nanging tikus sak iki anggilani Nganggo topeng macan, klambi kebo utawa jaran Nanging tikus saiki wus kuwasa Linggih methingkrang sak dhuwure dampar kencana Nyebar sabda, tigas gulune para kawula Banjur lakuku wengi iki netepi garising lelakon Mung bisa jumangkah alon-alon Sinambi nembang tembange bocah angon Sanadyan ora bisa kanggo kaca pengilon Jepara, Agustus 2002 GEGER Simbah nate crita Rikala semana ana geger Diponegoro Wong jawa dhelik’an karo landa Ten pinaten Keris mungsuh bedhil dawa Sapa lena kena Sing waspada tetep waluya Anyedhaki jaman padhang Ana maneh geger Jepang Awak kate kulit semu abang Sing digawa bedhil lan pedhang Geger Jepang meh kamardhikan Tanpa wayah bengi lan awan Nganti larang sandhang pangan Banjur sewidak lima kepungkur Gegere luwih misuwur Jarene pilem, Jendral urip-uripan kang dikubur Dadi congkrahe kadang sedulur Nganti lali sawah durung tandur Jebul geger ora mung kuwi Uga klakon ing jaman sa’iki Gegere wong-wong kang mblenjani janji Saben dina rebutan kursi, bandha tali asih bandha tali pati Nganti kebak Koran lan tipi Jepara, Mei 2001 KANJENG Kanjeng ! Nalika petenge wengi Lumuber ing pucuk’ing ati Sapa pawongan kang bisa angoncati Ora ! Ora bisa, Kanjeng Yen Pranyata astaMu Wus kumawasa sigra mrawasa karsa Tan ana janma sawiji Sipat